כלה ביום: ציפי קליינמן , ליאור צ'רכי
כלה ביום: ציפי קליינמן
רועי אבוטבול (25) כל כך היה בטוח שהוא רוצה לצאת עם ציפי קליינמן (25), שכשהוא התקשר אליה הוא לא שאל אותה אם היא רוצה לצאת איתו, הוא הציב לה עובדה
הדס נתנאל יום חמישי, 20 באוגוסט 2015, 09:34
שמלות כלה: ליאור צ'רכי, איפור: רחלי אוזן, שיער: אושר סעדון, צילום: אבי אלפסי
"הכרנו בפאב באשקלון, הוא יצא עם חברים שאני מכירה וגם אני הייתי שם וכך בעצם הכרנו לראשונה. הוא ביקש את מספר הטלפון שלי מחבר שלו ואז הוא הציע לי לצאת, הוא די הציב לי עובדה שיוצאים ומאז אנחנו כמעט ארבע שנים ביחד".
"טסתי לחודש לארצות הברית, כשחזרתי הוא חיכה לי עם חברים ובני משפחה בקבלת הפנים של שדה התעופה עם שלט ענק ושם הוא הציע לי. הוא כרע ברך ושלף את הטבעת, לא ציפיתי שזה יקרה וזה היה מאוד מרגש, כולם התחילו לבכות ומחאו כפיים, אני רעדתי, הכל נפל לי מהידיים".
"היה לי חשוב שהשמלה תהיה צנועה, השמלה שבחרתי הייתה מעוצבת בקו ישר עם שרוול קצר ומעט נפוח, הגב היה מעט חשוף".
"היה לי חשוב שהאיפור יהיה עדין ונקי, רחלי אוזן איפרה אותי בסגנון נקי וטבעי אבל עם נוכחות, היא אלופה, מאז שהתחתנתי לפחות ארבע כלות שראו את האיפור שלי הלכו אליה. אושר סעדון עיצב לי את השיער בסגנון אסוף, בהמשך הערב עשיתי קוקו גבוה".
"קנינו את טבעות הנישואים שלנו בחנות גולד תכשיטים באשקלון, הטבעות של שנינו עדינות וחלקות מזהב צהוב".
"התחתנו במתחם דוריה בצמוד לחמי יואב, שמעתי על המקום הזה עוד כשהוא רק היה בתכנון, סגרנו עוד לפני שהוא היה מוכן ואני מאוד מרוצה. הכל היה מושלם וברמה הכי גבוהה,, היחס היה צמוד והם ליוו אותנו בכל התהליך מההתחלה ועד הסוף, היו לנו 600 מוזמנים שהגיעו לחתונה".
"בעלי נכנס לחופה עם השיר 'הללויה' בביצוע של אייל גולן ואני נכנסתי לחופה עם השיר 'יש לי חלום' בביצוע של דנה לפידות. וי.איי.פי די ג'ייז תיקלטו בחתונה שלנו והם היו אלופים, הם הרקידו את כל האורחים בחתונה עד שכבר לא היה מקום לרקוד".
"אבי אלפסי צילם אותנו בבית גוברין ובמתחם אירועים והוא היה אלוף, התמונות יצאו מדהימות, הן לא צריכות ליטוש מרוב שהצילום היה מעולה".
"הכי קשה היה להזמין את האורחים לחתונה".
"ליהנות מהרגע כי זה טס כל כך מהר, פשוט ליהנות".
עשו את החתונה: שמלות כלה – ליאור צ'רכי, איפור – רחלי אוזן, שיער – אושר סעדון, חליפת חתן – אופנת אל רמו, תקליטן – וי.איי.פי די ג'ייז, טבעות נישואים – גולד תכשיטים, צילום – אבי אלפסי, אולם אירועים – דוריה